CELEX: C2006/022/30
Language: sl
Date: 2006-01-28 00:00:00
Title: Zadeva T-401/05: Tožba, vložena dne  2. novembra 2005  — Toth proti Komisiji

28.1.2006   
            
            
               SL
            
            
               Uradni list Evropske unije
            
            
               C 22/15
            
         Tožba, vložena dne 2. novembra 2005 — Toth proti Komisiji
   (Zadeva T-401/05)
   (2006/C 22/30)
   Jezik postopka: francoščina
   Stranke
   
      Tožeča stranka: Gergely Toth (Besozzo, Italija) (zastopnika: S. Rodrigues in Y. Minatchy, avocat).
   
      Tožena stranka: Komisija Evropskih skupnosti.
   Predlogi tožeče stranke
   
               —
            
            
               za nično naj se razglasi odločba Komisije z dne 20. julija 2005, s katero je bila zavrnjena pritožba tožeče stranke in ki je bila sprejeta skupaj s pogodbo o zaposlitvi, ki jo je tožeča stranka podpisala 17. januarja 2005, ker določa njen naziv na podlagi člena 12(3) Priloge XIII h Kadrovskim predpisom in plačilni razred na podlagi veljavnega člena 32 Kadrovskih predpisov;
            
         
               —
            
            
               Komisiji naj se navede posledice razglasitve ničnosti izpodbijane odločbe in zlasti retroaktivno uvrstitev tožeče stranke v naziv A*9;
            
         
               —
            
            
               podredno, Komisiji naj se naloži odškodnino za povrnitev škode, ki jo je tožeča stranka utrpela zaradi dejstva, da od 17. januarja 2005 ni bila razvrščena v naziv A*9;
            
         
               —
            
            
               v vsakem primeru naj se toženi stranki naloži plačilo vseh stroškov.
            
         Tožbeni razlogi in bistvene trditve
   Tožeča stranka je sodelovala na razpisu za prosta delovna mesta, ki ga je Komisija 25. julija 2003 objavila za zaposlitev administratorja v naziv A8/A5. Tožeča stranka je bila izbrana in je s Komisijo 17. januarja 2005 sklenila pogodbo začasnega uslužbenca, s katero je bila uvrščena v naziv A*6.
   S svojo tožbo tožeča stranka izpodbija svojo uvrstitev, pri čemer zatrjuje, da se v obravnavani zadevi ne sme uporabiti člena 12 Priloge XIII h Kadrovskim predpisom, saj naj bi ta določba veljala zgolj za uradnike in ne za začasne uslužbence. Podredno zatrjuje nezakonitost, pri čemer navaja, da naj bi bila uporaba te določbe v njenem primeru v nasprotju z enakim obravnavanjem izbranih pri razpisih za prosta delovna mesta, objavljenih pred 1. majem 2004, in naj bi pomenila diskriminacijo glede na državljanstvo in kršitev prostega gibanja delavcev, saj naj bi bili državljani novih držav članic nujno imenovani na podlagi manj ugodnih določb.
   Tožeča stranka zatrjuje tudi diskriminacijo med uslužbenci, ki opravljajo enake naloge, in kršitev načela enakovrednosti nalog in plačila. Poleg tega trdi, da je člen 12 Priloge XIII h Kadrovskim predpisom v nasprotju s členom 31 Kadrovskih predpisov in ogroža njeno zaupanje v pravo in načelo dobre uprave in dolžne skrbnosti.
   Tožeča stranka predlaga tudi povrnitev premoženjske in nepremoženjske škode, ki naj bi jo utrpela.